Държавен вестник, бр. 55, 2019 г., стр. 11

БРОЙ  55	
Д Ъ Р Ж А В Е Н  В Е С Т Н И К 	
СТР.  11  
технологии, в т.ч. провеждането на целенасочени 
действия за създаване на условия за ползване на 
„първи цифров дивидент“ (790-862 MHz) и „втори 
цифров дивидент“ (694-790 MHz);
· насърчаване на развитието на ефективен 
конкурентен пазар в съответствие с регулатор-
ната рамка на ЕС за електронните съобщителни 
мрежи и услуги.
В тази връзка през изминалите години про-
дължиха политическите и експертните усилия за 
осигуряването на честотен ресурс за граждански 
нужди в радиочестотната лента 790-862 MHz и 
в радиочестотната лента 694-790 MHz не само 
в изпълнение на решенията, произтичащи от 
ангажиментите към ЕС, но и с оглед развитието 
на телекомуникационния сектор у нас.
В резултат през 2016 г. бяха определени за 
граждански нужди радиочестотните ленти 811-
821 MHz и 852-862 MHz, с което частично се 
изпълниха изисквания на Решение 2010/267/
ЕС. До края на 2018 г. радиочестотните ленти 
не бяха предоставени за ползване.
С оглед създаване на предпоставки за ефек-
тивно ползване на спектъра, осигуряване на 
условия за лесен и бърз достъп до радиочестотен 
ресурс, въвеждане на нови технологии, както 
и освобождаване на допълнителни средства за 
инвестиции бе намален размерът на таксите за 
предоставяне на спектър в обхвати 900 MHz, 
1800 MHz, 2 GHz, 2.6 GHz и 3.6 GHz. Независимо 
от положените усилия от държавните органи в 
обхвати 1800 MHz, 2 GHz и 3.6 GHz продължава 
да е наличен свободен честотен ресурс, който 
може да бъде предоставен за безжични широко-
лентови услуги, при наличие на интерес в бъдеще.
За изпълнение на Решение за изпълнение 
(ЕС) 2016/687 и Решение (EС) 2017/899 с Решение 
№ 887 на Министерския съвет от 6 декември 
2018 г. беше приета Национална пътна карта 
за изпълнение на задълженията на Република 
България по Решение (ЕС) 2017/899. Пътната 
карта създаде условия за хармонизиране използ-
ването на радиочестотната лента 470-790 МНz. 
Съгласно планираните стъпки обхват 700 MHz 
се освобождава от наземната цифрова телевизия, 
като за нея са планирани 4 национални мрежи 
за наземно цифрово телевизионно радиоразпръс-
кване и 18 регионални мрежи в радиочестотната 
лента 470-694 MHz. 
В изпълнение на Решение (ЕС) 2017/899 и 
на Националната пътна карта Министерството 
на отбраната ще освободи до 30 май 2020 г. 
радиочестотните ленти 753-758 МНz (5 МНz) и 
766-778 МНz (12 МНz). С освобождаването на 
тези радиочестотни ленти и лентите, освободени 
от цифрова телевизия в обхват 700 МНz, ще се 
осигури честотен ресурс от 2×20 МНz (ленти 703-
723 MHz и 758-778 MHz) за граждански нужди и 
2х5 MHz (698-703 MHz и 753-758 MHz) за мрежи 
за обществена безопасност, защита на населе-
нието и реакция при бедствия (Public Protection 
and Disaster Relief – РРDR) с разпределение на 
честотните блокове според приложението на 
Решение за изпълнение (ЕС) 2016/687. Част от 
обхвата (радиочестотните ленти 726-753 MHz и 
778-790 MHz) ще продължи да се използва за це-
лите на обществения ред, обществената сигурност 
и отбраната от Министерството на отбраната.
С приемането на пътната карта се осигуряват 
условия за ползването на обхват 700 MHz за 
безжични широколентови услуги, което е важна 
стъпка към изграждане на мрежите от пето 
поколение (5G) в България. Пътната карта дава 
възможност да стартира дейността по разрабо-
тване на актуализиран вариант на Национален 
план за широколентова инфраструктура за достъп 
от следващо поколение, включващ дейности по 
изграждане на 5G мрежи и въвеждане на 5G 
услуги, както и за продължаване на работата 
по Национална програма „Цифрова България 
2025“. С двата документа се създават условия за 
развитие на динамична и иновативна цифрова 
икономика и увеличаване на потенциала є за 
растеж в унисон с Цифровата програма за Евро-
па 2020 и Стратегията за цифров единен пазар.
Осигуряването на цифрова свързаност в 
рамките на ЕС се определя като основен фак-
тор за икономическо, социално и териториално 
сближаване, в подкрепа на модернизацията на 
местните икономики и за диверсификацията на 
икономическите дейности. 
2.2. Състояние на наземното цифрово телеви-
зионно радиоразпръскване (DVB-T)
Понастоящем програмите на Българската 
национална телевизия (БНТ) се излъчват от 
една мрежа – „НУРТС Диджитъл“ – ЕАД, соб-
ственик на техническото оборудване. Към края 
на 2018 г. „НУРТС Диджитъл“ – ЕАД, разпрос-
транява и програмите на търговските телевизии, 
като осигурява национално покритие на 96,2 % 
от населението на страната. Чрез мрежата на 
предприятието се разпространяват при свободен 
достъп общо шест програми – програмите на 
търговските телевизии bTV, Нова телевизия и 
Bulgaria on Air със стандартна резолюция (SD), 
както и програмите на БНТ – БНТ1, БНТ2 и 
БНТ3 (БНТ HD). Втората мрежа на „НУРТС 
Диджитъл“ – EАД, осигурява покритие на над 
85 % от населението на страната. Същата не се 
използва, като капацитетът ѝ е запазен за теле-
визионните програми със статут „must carry“. На 
7.11.2018 г. мултиплексът е включен и излъчва 
само за гр. София програма „Фолклор ТВ“.
Допълнително чрез регионалния си мулти- 
плекс, само за територията на София, „НУРТС 
България“ – ЕАД, разпространява програмите 
на ТВ Европа, Bulgaria on Air, Фолклор ТВ, The 
Voice, Канал 3 и Фен Фолк ТВ със стандартна 
резолюция (SD).
В резултат на развитие на технологиите на 
пазара на електронните съобщителни услуги 
кабелните, мобилните и спътниковите оператори 
все повече предлагат на достъпни цени пакети 
с голям брой телевизионни програми. По този 
начин в периода до 2018 г. наземното цифрово 
телевизионно радиоразпръскване продължи да 
се използва основно за осигуряване на достъп 
до информация в отдалечени и слабонаселени 
райони, където няма достатъчно развита теле-
комуникационна инфраструктура, както и от 
малка група от обществото.